paragraph_text: Na ljeto 2006. zapazio ga je bivši nogometaš i reprezentativac Hondurasa Otavio Santana. Otavio je zaključio kako je momak veliki talent, te da bi ga bilo najbolje školovati u manjim ligama Europe prije negoli ode u neki veći klub. Hrvatski menadžer Mladen Kliškinić "Zeleni" koji je u odličnim odnosima s Upravom Međimurja preporučio ga je čakovečkom prvoligašu. Veliko olakšanje mu je bilo to što su tamo već otprije njegova tri sunarodnjaka: Cicero Lima, Andre Silva i Ricardo Costa. Andre Silva kao najstariji i najiskusniji je odmah prihvatio ulogu njegova učitelja hrvatskog, ali i portugalskog jezika. Robinho ga danas smatra svojim ocem. Direktor Stjepan Hamonajec i šef struke Miljenko Dovečer su odlučili da je najbolje da mladić trenira s njihovim juniorima prvih 6 mjeseci, pa onda ode na posudbu prije negoli se vrati u seniorsku momčad Međimurja.